CELEX: 32020R0990
Language: hu
Date: 2020-04-28 00:00:00
Title: A Bizottság (EU) 2020/990 felhatalmazáson alapuló rendelete (2020. április 28.) az (EU) 2016/429 európai parlamenti és tanácsi rendeletnek a víziállatok és a víziállatoktól származó állati eredetű termékek Unión belüli mozgatására vonatkozó állategészségügyi és bizonyítványkiállítási követelmények tekintetében történő kiegészítéséről (EGT-vonatkozású szöveg)

10.7.2020   
               
               
                  HU
               
               
                  Az Európai Unió Hivatalos Lapja
               
               
                  L 221/42
               
            
         A BIZOTTSÁG (EU) 2020/990 FELHATALMAZÁSON ALAPULÓ RENDELETE
         (2020. április 28.)
         az (EU) 2016/429 európai parlamenti és tanácsi rendeletnek a víziállatok és a víziállatoktól származó állati eredetű termékek Unión belüli mozgatására vonatkozó állategészségügyi és bizonyítványkiállítási követelmények tekintetében történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre (a továbbiakban: állategészségügyi rendelet) (1) és különösen annak 192. cikke (2) bekezdésére, 197. cikke (3) bekezdésére, 201. cikke (3) bekezdésére, 202. cikke (3) bekezdésére, 205. cikke (2) bekezdésére, 211. cikke (1) bekezdésére, 213. cikke (1) bekezdésére, 216. cikke (4) bekezdésére, 218. cikke (3) bekezdésére, 221. cikke (1) bekezdésére, 222. cikke (3) bekezdésére, 223. cikke (6) bekezdésére és 224. cikke (3) bekezdésére,
         mivel:
         
                     (1)
                  
                  
                     Az (EU) 2016/429 rendelet szabályokat határoz meg az állatra vagy emberre átvihető állatbetegségek megelőzésére és leküzdésére vonatkozóan, beleértve az uniós szinten problémát jelentő jegyzékbe foglalt betegségek kategóriáinak meghatározására vonatkozó szabályokat is. Az említett rendelet 5. cikke előírja, hogy a betegségek megelőzésére és leküzdésére vonatkozó betegségspecifikus szabályok a rendelet szóban forgó cikkében és II. mellékletében említett, jegyzékbe foglalt betegségekre alkalmazandók. Mivel a jegyzékbe foglalt betegségek különböző típusú irányítási intézkedéseket tesznek szükségessé, az (EU) 2016/429 rendelet 9. cikke olyan betegségmegelőzési és járványvédelmi szabályokat ír elő, amelyek figyelembe veszik a szóban forgó, jegyzékbe foglalt betegségek különböző típusai által a közegészségre vagy az állatok egészségére, a gazdaságra, a társadalomra és a környezetre gyakorolt hatás potenciális súlyosságát.
                  
               
                     (2)
                  
                  
                     Konkrétan az (EU) 2016/429 rendelet 9. cikke (1) bekezdésének a)–e) pontja utal a jegyzékbe foglalt betegségek különböző típusaira, figyelembe véve az említett jegyzékbe foglalt betegségek előfordulásának potenciális kockázatait. Emellett az említett rendelet 9. cikke (1) bekezdésének d) pontja előírja, hogy az említett rendelet 9. cikke (1) bekezdésének a), b) és c) pontjában említett, jegyzékbe foglalt betegségek egyúttal a 9. cikk (1) bekezdésének d) pontja szerinti, jegyzékbe foglalt betegségeknek is tekintendők, amennyiben az adott betegség által jelentett kockázat eredményesen és arányosan mérsékelhető az állatok és termékek mozgatására vonatkozó intézkedések révén. A jegyzékbe foglalt betegségek különböző kategóriái közötti eme különbségtételt figyelembe kell venni az e rendeletben a víziállatok és az élő víziállatoktól eltérő, víziállatoktól származó állati eredetű termékek Unión belüli mozgatására vonatkozó szabályok megállapítása során.
                  
               
                     (3)
                  
                  
                     Az (EU) 2016/429 rendelet IV. része II. címének 2. és 3. fejezete betegségspecifikus szabályokat állapít meg a D kategóriájú betegségekre és az e betegségek tekintetében jegyzékbe foglalt fajokra vonatkozóan, továbbá előírásokat határoz meg az új betegségek tekintetében. Az említett rendelkezések meghatározzák továbbá a víziállatok – köztük az emberi fogyasztásra szánt víziállatok – és a víziállatoktól származó állati eredetű termékek Unión belüli mozgatására vonatkozó állategészségügyi követelményeket annak érdekében, hogy biztosítsák a jegyzékbe foglalt és az új betegségek Unión belüli terjedésének megelőzését és megfékezését.
                  
               
                     (4)
                  
                  
                     Az (EU) 2016/429 rendelet IV. része II. címének 2. és 3. fejezete emellett felhatalmazza a Bizottságot arra, hogy felhatalmazáson alapuló jogi aktusok révén kiegészítő szabályokat fogadjon el az említett rendelet bizonyos, nem alapvető fontosságú rendelkezéseivel kapcsolatban. Az állatbetegségek elleni védekezésre és azok megelőzésére vonatkozó, az említett rendelet által létrehozott új jogi keret zökkenőmentes működése érdekében ezért helyénvaló ilyen kiegészítő szabályokat elfogadni. Mivel e kiegészítő szabályok között lényegi tartalmi kapcsolat áll fenn, az egyszerűség és az átláthatóság érdekében, valamint a szabályok alkalmazásának megkönnyítése érdekében azokat egyetlen jogi aktusban kell meghatározni, nem pedig több különálló, számos kereszthivatkozást tartalmazó és az átfedések kockázatát hordozó jogi aktusban.
                  
               
                     (5)
                  
                  
                     Az (EU) 2018/1882 bizottsági végrehajtási rendelet (2) az (EU) 2016/429 rendelet 9. cikkének (1) bekezdésében említett, jegyzékbe foglalt betegségeket az A, B, C, D és E kategóriába sorolja be. Az említett rendelet előírja továbbá, hogy az (EU) 2016/429 rendelet 9. cikkének (1) bekezdésében említett, a jegyzékbe foglalt betegségekre alkalmazandó betegségmegelőzési és járványvédelmi szabályokat alkalmazni kell a szóban forgó végrehajtási rendeletben foglalt táblázatban feltüntetett jegyzékbe foglalt fajok és jegyzékbe foglalt fajcsoportok jegyzékbe foglalt betegségeinek különböző kategóriái tekintetében. Az említett táblázat többek között felsorolja a víziállat-betegségek által érintett víziállatfajokat és -fajcsoportokat, valamint az említett betegségek vektorfajait.
                  
               
                     (6)
                  
                  
                     Az e rendeletben meghatározott szabályoknak és kockázatcsökkentő intézkedéseknek ki kell egészíteniük az (EU) 2016/429 rendeletben a víziállatok – beleértve az emberi fogyasztásra szánt víziállatokat is – és a tenyésztett víziállatoktól származó állati eredetű termékek Unión belüli mozgatása tekintetében meghatározott állategészségügyi követelményeket annak érdekében, hogy az említett áruk ne képviseljenek jelentős kockázatot az (EU) 2016/429 rendelet II. mellékletében említett, majd az (EU) 2018/1882 bizottsági végrehajtási rendeletben D kategóriájú betegségekként meghatározott víziállat-betegségek terjedése tekintetében, amelyek adott esetben A, B és C kategóriájú betegségeket is magukban foglalnak. Az (EU) 2020/689 felhatalmazáson alapuló bizottsági rendelet (3) szabályokat állapít meg az egyes jegyzékbe foglalt betegségekkel kapcsolatos kötelező és önkéntes mentesítési programokra vonatkozóan. A B és C kategóriájú betegségek tekintetében egyes tagállamok mentesítési programok hatálya alá tartoznak az említett jegyzékbe foglalt betegségek felszámolása érdekében, vagy pedig annak igazolása céljából, hogy az említett jegyzékbe foglalt betegségek tekintetében betegségtől mentes minősítéssel rendelkeznek. E programokat figyelembe véve helyénvaló úgy rendelkezni, hogy a megfelelő B vagy C kategóriájú betegség tekintetében jegyzékbe foglalt fajokhoz tartozó víziállatok vagy az élő tenyésztett víziállatoktól eltérő, ilyen tenyésztett víziállatokból származó állati eredetű termékek mozgatása csak akkor engedélyezhető, ha az nem veszélyezteti az említett mentesítési programok sikerét, illetve – amennyiben az megadásra került – az említett jegyzékbe foglalt betegségek tekintetében a betegségtől mentes minősítést.
                  
               
                     (7)
                  
                  
                     Ezenkívül a C kategóriájú betegségek tekintetében az önkéntes mentesítési program hatálya alá nem tartozó létesítmények felelős személyei az (EU) 2020/689 felhatalmazáson alapuló rendeletben megállapított szabályokkal összhangban felügyeleti programot hajthatnak végre egy adott C kategóriájú betegség tekintetében. Bár az ilyen létesítmények nem kapják meg a betegségtől mentes minősítést, előnyös számukra, hogy csak a C kategóriájú betegségek tekintetében jegyzékbe foglalt fajokhoz tartozó azon tenyésztett víziállatokat fogadják, amelyek nem veszélyeztetik a felügyeleti program sikerét.
                  
               
                     (8)
                  
                  
                     Ennek megfelelően e rendeletnek kiegészítő szabályokat kell megállapítania a víziállatok és az azokból származó állati eredetű termékek mozgatására vonatkozóan, amelyek szükségesek ahhoz, hogy biztosítható legyen e mentesítési és felügyeleti programok sikere az azokat végrehajtó tagállamokban, körzetekben vagy kompartmentekben és azokban a tagállamokban, körzetekben vagy kompartmentekben, amelyek megkapták a betegségtől mentes minősítést.
                  
               
                     (9)
                  
                  
                     Az (EU) 2016/429 rendelet 192. cikke betegségmegelőzési intézkedéseket állapít meg a víziállatok szállításával kapcsolatban, és felhatalmazza a Bizottságot arra, hogy kiegészítő szabályokat állapítson meg a víziállatok szállítására szolgáló eszközök tisztítására és fertőtlenítésére, a vízcserére és a vízkibocsátásra, továbbá a biológiai védelmi intézkedésekre vonatkozóan, hogy mérsékelhetők legyenek az említett víziállatok Unión belüli szállításával kapcsolatos lehetséges kockázatok. E rendeletnek ezért részletesebb követelményeket kell megállapítania a víziállatok szállítására vonatkozóan, beleértve az élőhal-tartályos hajón történő szállítást is.
                  
               
                     (10)
                  
                  
                     Az (EU) 2016/429 rendelet előírja, hogy a jegyzékbe foglalt fajokhoz tartozó víziállatoknak a betegségtől mentes minősítéssel rendelkező vagy mentesítési program hatálya alá tartozó területre belépő szállítmányait – kivéve bizonyos, nagyon korlátozott körülmények között – állategészségügyi bizonyítványnak kell kísérnie. Mivel egyes szállítmányok szállítására vegyes kereskedelmi tételekben kerül sor, és azokat különböző állategészségügyi bizonyítványok kísérhetik, elengedhetetlen biztosítani azt, hogy az egyes szállítmányokat azok megfelelő rendeltetési helyein rakodják ki. A szállítmányok olyan címkével való jelölése, amely egyértelműen egymáshoz rendeli a víziállatok szállítmányait és a megfelelő állategészségügyi bizonyítványokat, kockázatcsökkentő lépésként elengedhetetlen a nyomonkövethetőség biztosítására és annak érdekében, hogy az említett területekre csak a betegségtől mentes területre való szállításhoz kiállított, megfelelő bizonyítvánnyal rendelkező szállítmányok juthassanak be. Ezért ez a rendelet kiegészítő szabályokat határoz meg az említett szállítmányok címkézésére vonatkozóan.
                  
               
                     (11)
                  
                  
                     Az (EU) 2016/429 rendelet 197. cikke előírja, hogy a B és C kategóriájú betegségek tekintetében jegyzékbe foglalt fajokhoz tartozó tenyésztett víziállatoknak betegségtől mentesnek nyilvánított területről kell származniuk, ha az említett jegyzékbe foglalt betegségektől mentes minősítéssel rendelkező vagy az említett jegyzékbe foglalt betegségekre vonatkozó mentesítési program hatálya alá tartozó tagállamba, körzetbe vagy kompartmentbe szánják őket. Bizonyos esetekben azonban az állategészségügyi kockázatok nem indokolják az ilyen korlátozásokat. E rendeletnek ezért eltérést kell lehetővé tennie az (EU) 2016/429 rendelet 197. cikkében megállapított ilyen korlátozásoktól, biztosítva egyúttal a szükséges kockázatcsökkentő intézkedések meglétét annak érdekében, hogy a tenyésztett víziállatok ilyen jellegű mozgatása ne veszélyeztesse a fennálló egészségügyi állapotot vagy mentesítési programokat.
                  
               
                     (12)
                  
                  
                     Kiegészítő szabályokat kell továbbá megállapítani, hogy eltérést lehessen biztosítani a jegyzékbe foglalt fajokhoz tartozó, emberi fogyasztásra szánt élő víziállatok tekintetében azokban az esetekben, amikor azokat betegségtől mentes vagy mentesítési program hatálya alá tartozó tagállamba, körzetbe vagy kompartmentbe mozgatják, és azok nem betegségtől mentes tagállamból, körzetből vagy kompartmentből származnak. Ezen esetek egyike, hogy az említett víziállatok olyan fajhoz tartoznak, amelyek az (EU) 2018/1882 végrehajtási rendelet mellékletében lévő táblázat 4. oszlopában vektorfajként szerepelnek ugyan, de nem érintkeztek az adott jegyzékbe foglalt betegségre fogékony, az említett táblázat 3. oszlopában felsorolt jegyzékbe foglalt fajokkal, és ezért nem tekintendők vektornak. Más esetben az említett víziállatokat járványvédelmi intézkedést végrehajtó akvakultúrás élelmiszeripari létesítményben történő leölésre és feldolgozásra szánják, és az illetékes hatóság engedélyezte, hogy azok elhagyják a jegyzékbe foglalt vagy új betegséggel kapcsolatos járványvédelmi intézkedések hatálya alá tartozó területet. E rendeletnek elő kell írnia, hogy – a 853/2004/EK európai parlamenti és tanácsi rendeletnek (4) megfelelően – csomagolásra és címkézésre vonatkozó kockázatcsökkentő intézkedéseket kell alkalmazni az emberi fogyasztásra szánt puhatestűekre és rákfélékre, biztosítva, hogy az említett víziállatokat betegségtől mentes minősítéssel rendelkező vagy mentesítési program hatálya alá tartozó területre lehessen szállítani anélkül, hogy azok egy adott, jegyzékbe foglalt vagy új betegség elterjedése szempontjából kockázatot jelentenének.
                  
               
                     (13)
                  
                  
                     Kiegészítő szabályokat kell továbbá megállapítani a jegyzékbe foglalt tenyésztett víziállatok körülhatárolt akvakultúrás létesítményekbe történő mozgatására vonatkozóan is. Az (EU) 2018/1882 végrehajtási rendelet mellékletében lévő táblázat 4. oszlopában felsorolt vektorfajokhoz tartozó azon tenyésztett víziállatok esetében, amelyek nem érintkeztek az említett táblázat 3. oszlopában felsorolt fogékony fajokkal, valamint az (EU) 2020/691 felhatalmazáson alapuló bizottsági rendelet (5) 15. cikkének megfelelően engedélyezett létesítményben vagy egy másik körülhatárolt létesítményben – beleértve a rendeltetési létesítményt is – karantén alá helyezett víziállatok esetében engedélyezni kell a körülhatárolt létesítménybe történő mozgatást. Mivel a körülhatárolt létesítmények a más típusú akvakultúrás létesítmények esetében előírtnál kevesebb mozgatási követelmény alkalmazása mellett cserélhetik egymás között a tenyésztett víziállatokat, fontos, hogy az e rendeletben megállapított egyedi szabályokkal és eltérésekkel biztosítható legyen, hogy az állatok körülhatárolt létesítményeket érintő mozgatása ne jelentsen kockázatot a jegyzékbe foglalt vagy új betegségek terjedése szempontjából.
                  
               
                     (14)
                  
                  
                     A vadon élő víziállatok fontos erőforrást jelentenek, amelyet védeni kell. Az (EU) 2016/429 rendelet 199. cikke ezért lehetővé teszi a tagállamok számára annak előírását, hogy csak betegségtől mentes területről származó víziállatokat szabad a természetes vizekbe engedni, még abban az esetben is, ha e vizek nem rendelkeznek betegségtől mentes minősítéssel. Az említett rendelet 205. cikkének (2) bekezdése alapján a Bizottságnak felhatalmazáson alapuló jogi aktusokat kell elfogadnia a víziállatok sporthorgászat céljából – többek között horgászcsaliként – történő mozgatására vonatkozó kiegészítő szabályok elfogadása céljából. E rendeletben ezért kiegészítő szabályokat kell megállapítani egy olyan eljárásra vonatkozóan, amellyel a tagállamok sikeresen átültethetik a gyakorlatba az említett lehetőséget. Mivel az (EU) 2016/429 rendelet a víziállatok szállítmányainak betegségtől nem mentes területekre történő mozgatása esetén nem követeli meg állategészségügyi bizonyítványok meglétét, e rendeletnek megfelelő szabályokat kell megállapítania annak biztosítására, hogy az érintett két tagállam illetékes hatóságai nyomon tudják követni e szállítmányok mozgását.
                  
               
                     (15)
                  
                  
                     A jegyzékben szereplő vagy új betegséggel fertőzött élő horgászcsalik jelentős egészségügyi kockázatot jelentenek a vadon élő víziállatokra, és így potenciálisan a tenyésztett víziállatokra is. E kockázat kezelése érdekében ezért e rendeletnek elő kell írnia, hogy az élő horgászcsaliknak betegségtől mentes minősítéssel rendelkező területről kell származniuk, ha azokat betegségtől mentes tagállamban, körzetben vagy kompartmentben, illetve olyan tagállamokban kívánják felhasználni, amelyek végrehajtották az (EU) 2016/429 rendelet 199. cikkében említett intézkedéseket.
                  
               
                     (16)
                  
                  
                     Az (EU) 2016/429 rendelet 208. és 209. cikke szabályokat állapít meg a víziállatok mozgatásának azon típusai tekintetében, amelyeknél állategészségügyi bizonyítvány kiállítására van szükség. A 2006/88/EK tanácsi irányelvben (6) megállapított szabályok alkalmazása során szerzett tapasztalatok azonban azt mutatják, hogy bizonyos, nagyon korlátozott és specifikus körülmények között – a Bizottság és az érintett tagállamok egyetértésével – a C kategóriájú betegségek tekintetében eltérés alkalmazható az (EU) 2016/429 rendelet 208. és 209. cikkében meghatározott szabályoktól. Ezért e rendeletben meg kell határozni azokat a feltételeket, amelyek mellett nem kell állategészségügyi bizonyítványnak kísérnie a jegyzékbe foglalt fajokhoz tartozó víziállatok szállítmányait, ha azokat betegségtől mentes tagállamba szánják.
                  
               
                     (17)
                  
                  
                     A felelős személyek az (EU) 2016/429 rendelet 218. cikkének megfelelően nyilatkozatot állítanak ki a tagállamok között mozgatandó szállítmányok tekintetében, amennyiben nem követelmény, hogy azokat állategészségügyi bizonyítvány kísérje. A szállítmányok nyomonkövethetősége és a biztonságos kereskedelem támogatása érdekében fontos szabályokat megállapítani az említett nyilatkozatokban feltüntetendő információkra vonatkozóan. A nyilatkozatok hozzáadott értéket jelentenek a tenyésztett víziállatok azon akvakultúrás létesítmények közötti mozgatása tekintetében, amelyek C kategóriájú betegségre vagy betegségekre vonatkozó felügyeleti programokat hajtanak végre. E rendeletnek ezért elő kell írnia, hogy a nyilatkozatoknak tartalmazniuk kell az annak megerősítéséhez szükséges információkat, hogy a származási akvakultúrás létesítmény felügyeleti programban vesz részt, és hogy a szóban forgó C kategóriájú betegség vagy betegségek gyanúja nem merült fel vagy nyert megerősítést az akvakultúrás létesítményben.
                  
               
                     (18)
                  
                  
                     Az (EU) 2016/429 rendelet 216. cikkének (3) bekezdésében az állategészségügyi bizonyítvány kiállítására vonatkozóan meghatározott szabályok betartatása érdekében a hatósági állatorvosnak az állategészségügyi bizonyítvány aláírása előtt okmányellenőrzést és vizuális klinikai vizsgálatot, valamint adott esetben klinikai vizsgálatokat kell végeznie a származási akvakultúrás létesítményben. Ezen ellenőrzések célja, hogy kizárhatók legyenek az arra utaló bizonyítékok, hogy az akvakultúrás létesítményben jegyzékbe foglalt vagy új betegség lenne jelen, és hogy támogassák a biztonságos kereskedelmet. Az említett ellenőrzések tekintetében ezért kiegészítő szabályokat kell megállapítani ebben a rendeletben.
                  
               
                     (19)
                  
                  
                     A tenyésztett víziállatok bizonyos kategóriáiban, például az ikrában és a puhatestűekben kevésbé nyilvánvalóan mutatkoznak meg a betegségek klinikai tünetei. Ezért az az előírás, hogy a tenyésztett víziállatok említett kategóriái tekintetében az akvakultúrás létesítményből történő minden egyes mozgatást megelőzően vizuális klinikai vizsgálatot kell végezni, az erőforrások nem megfelelő felhasználásával jár. E rendeletben ezért eltérést kell biztosítani attól a követelménytől, hogy az ikrát és a puhatestűeket minden állategészségügyi bizonyítvány kiállítását megelőzően vizuális klinikai vizsgálatnak kell alávetni, feltéve, hogy a dokumentációval, az akvakultúrás létesítményben tartott tenyésztett víziállatok korábbi vizuális klinikai vizsgálatának időpontjával és a létesítménybe történő mozgatás részleteivel kapcsolatban bizonyos ellenőrzésekre kerül sor.
                  
               
                     (20)
                  
                  
                     A 2006/88/EK irányelv alkalmazása során szerzett tapasztalatok azt mutatják, hogy e rendeletben bizonyos további eltéréseket is biztosítani kell attól a követelménytől, hogy a feladás időpontját megelőző 72 órában vizuális klinikai vizsgálatot kell végezni. Ezen eltérések célja, hogy az illetékes hatóság bizonyos, nagyon korlátozott körülmények között rugalmasan, a feladást megelőző 7 napos időszakon belül végezhesse el a vizuális klinikai vizsgálatot akkor, ha egy betegség megjelenésének valószínűsége vagy egy jegyzékbe foglalt vagy új betegség terjedésének kockázata a becslések szerint alacsony.
                  
               
                     (21)
                  
                  
                     Az (EU) 2016/429 rendelet 219. és 220. cikke megállapítja a szállítóktól eltérő felelős személyeknek és a tagállamok illetékes hatóságainak a kötelezettségeit a víziállatok tagállamok közötti mozgatásának bejelentésével kapcsolatban. E rendeletnek kiegészítő szabályokat kell megállapítania azon információk tekintetében, amelyeket a felelős személyeknek minden ilyen mozgatást megelőzően az illetékes hatóság rendelkezésére kell bocsátaniuk, továbbá azon információk tekintetében, amelyeket a származási tagállam illetékes hatóságának be kell jelentenie a rendeltetési tagállam illetékes hatóságának. A tagállamok közötti mozgatásra vonatkozó előzetes bejelentést a tenyésztett víziállatok és a vadon élő víziállatok esetében egyaránt alkalmazni kell.
                  
               
                     (22)
                  
                  
                     Amennyiben jegyzékbe foglalt fajokhoz tartozó tenyésztett víziállatokat mozgatnak az egyik tagállamban található, egy adott C kategóriájú betegségre vonatkozó felügyeleti programban részt vevő létesítményből egy másik tagállamban lévő, ugyanazon C kategóriájú betegségre vonatkozó felügyeleti programban részt vevő létesítménybe, fontos, hogy szabályok kerüljenek megállapításra az előzetesen bejelentendő információkra vonatkozóan, amelyek biztosítják, hogy a rendeltetési létesítménybe megfelelő egészségi állapotú tenyésztett víziállatok érkezzenek. Ezért e rendeletnek szabályokat kell megállapítania azon információk tekintetében, amelyeket a származási létesítmény felelős személyének be kell jelentenie a származási tagállam illetékes hatóságának, valamint azon információkra vonatkozóan, amelyeket az említett illetékes hatóságnak be kell jelentenie a rendeltetési hely szerinti tagállam illetékes hatóságának.
                  
               
                     (23)
                  
                  
                     mivel a tagállamok közötti mozgatás bejelentése fontos lépés a tenyésztett víziállatok és az élő tenyésztett víziállatoktól eltérő, tenyésztett víziállatoktól származó állati eredetű termékek nyomonkövethetősége és a biztonságos kereskedelem támogatása irányában, e rendeletnek részletes szabályokat kell megállapítania az előzetes bejelentés követelményeire – többek között a felelős személyek által szolgáltatandó információk részleteire –, valamint az ilyen bejelentésekkel kapcsolatos vészhelyzeti eljárásokra vonatkozóan. Az (EU) 2016/429 rendelet 219. cikkének (2) bekezdése, 220. cikkének (2) bekezdése és 221. cikkének (1) bekezdése, valamint az (EU) 2019/1715 bizottsági végrehajtási rendelet (7) 46. cikke meghatározza, hogy mely információkat kell a felelős személyeknek és az illetékes hatóságoknak az említett bejelentésekkel kapcsolatban benyújtaniuk, továbbá hogy az illetékes hatóságnak milyen vészhelyzeti eljárásokat kell alkalmaznia áramkimaradás vagy a TRACES egyéb zavara esetén.
                  
               
                     (24)
                  
                  
                     Az (EU) 2016/429 rendelet 222. cikkének (3) bekezdése előírja, hogy a Bizottságnak felhatalmazáson alapuló jogi aktusokat kell elfogadnia a felelős személyeknek az élő víziállatoktól eltérő, víziállatoktól származó állati eredetű termékek mozgatására vonatkozó kötelezettségeiről, beleértve az említett termékekre vonatkozó, a származási és a rendeltetési helyen alkalmazandó kockázatcsökkentő intézkedéseket is. Az említett rendelet 222. cikkének (4) bekezdése előírja, hogy az említett cikkben meghatározott szabályok nem alkalmazandók a közvetlen emberi fogyasztás céljából begyűjtött vagy kifogott vadon élő víziállatoktól származó állati eredetű termékekre. Ennek megfelelően az e rendeletben megállapított kiegészítő szabályokat csak a tenyésztett víziállatoktól származó állati eredetű termékekre kell alkalmazni, és meg kell határozni az abban az esetben alkalmazandó intézkedéseket, ha egyes, a jegyzékbe foglalt fajokhoz tartozó, az élő tenyésztett víziállatoktól eltérő, tenyésztett víziállatoktól származó állati eredetű termékeket betegségtől mentes minősítéssel rendelkező vagy mentesítési program hatálya alá tartozó területre léptetnek be, vagy ha az illetékes hatóság engedélyezte az említett termékeknek valamely, forgalmi korlátozások vagy vészhelyzeti intézkedések hatálya alá tartozó létesítményből vagy körzetből történő elszállítását. A kiegészítő szabályokban meg kell határozni továbbá az állategészségügyi bizonyítványok kiállítására és a bejelentésre vonatkozó azon követelményeket, amelyeket az említett termékek nyomonkövethetőségének biztosítása érdekében a szóban forgó mozgatásokra alkalmazni kell.
                  
               
                     (25)
                  
                  
                     Az e rendeletben az élő víziállatok mozgatásával kapcsolatban megállapított szabályoknak az (EU) 2018/1882 végrehajtási rendelet mellékletében szereplő táblázat 3. és 4. oszlopában felsorolt fajokra kell vonatkozniuk, bizonyos eltéréseket biztosítva a 4. oszlopban meghatározott vektorfajok tekintetében. Tekintettel azonban az élő tenyésztett víziállatoktól eltérő, tenyésztett víziállatoktól származó állati eredetű termékekhez kapcsolódó alacsonyabb kockázatra, az e rendeletben az említett termékek mozgatására vonatkozóan megállapított szabályokat csak az (EU) 2018/1882 végrehajtási rendelet mellékletében szereplő táblázat 3. oszlopában felsorolt fogékony fajokra kell alkalmazni, az ugyanezen táblázat 4. oszlopában meghatározott vektorfajokra viszont nem.
                  
               
                     (26)
                  
                  
                     Az élő tenyésztett víziállatoktól eltérő, tenyésztett víziállatoktól származó állati eredetű termékeket bizonyos körülmények között az (EU) 2016/429 rendelet 223. cikkének megfelelő állategészségügyi bizonyítványnak kell kísérnie. E rendeletben meg kell határozni az említett állategészségügyi bizonyítványok tartalmára vonatkozó részleteket.
                  
               
                     (27)
                  
                  
                     Ezt a rendeletet az (EU) 2016/429 rendelet alkalmazásának kezdőnapjával összhangban 2021. április 21-től kell alkalmazni,
                  
               ELFOGADTA EZT A RENDELETET:
         I. RÉSZ
         
            TÁRGY, HATÁLY ÉS FOGALOMMEGHATÁROZÁSOK
         
         
            1. cikk
            Tárgy és hatály
            Ez a rendelet a víziállatok és a víziállatoktól származó állati eredetű termékek Unión belüli mozgatása tekintetében kiegészíti az (EU) 2016/429 rendelet IV. része II. címének 2. és 3. fejezetében meghatározott szabályokat.
            Szabályokat állapít meg különösen a következőkre vonatkozóan:
            
                        a)
                     
                     
                        a felelős személyeknek – köztük a szállítóknak – a víziállatok szállításával kapcsolatos kötelezettségei;
                     
                  
                        b)
                     
                     
                        az egyedi felhasználásra vagy célokra szánt víziállatok mozgatására vonatkozó kiegészítő állategészségügyi követelmények, beleértve a bizonyítványok kiállításával és a bejelentéssel kapcsolatos követelményeket;
                     
                  
                        c)
                     
                     
                        az élő tenyésztett víziállatoktól eltérő, tenyésztett víziállatoktól származó termékek előállítása, feldolgozása és forgalmazása.
                     
                  
         
            2. cikk
            Fogalommeghatározások
            E rendelet alkalmazásában az (EU) 2016/429 rendelet 4. cikkében és az (EU) 2020/691 felhatalmazáson alapuló rendelet 2. cikkében szereplő fogalommeghatározásokat kell alkalmazni.
            Ezenkívül a következő fogalommeghatározások alkalmazandók:
            
                        1.
                     
                     
                        „konténer”: bármilyen láda, doboz, gyűjtőedény vagy egyéb merev szerkezet, amelyet víziállatoknak vagy víziállatok ikrájának a szállítására használnak, és amely nem maga a szállítóeszköz;
                     
                  
                        2.
                     
                     
                        „élőhal-tartályos hajó”: élő tenyésztett víziállatok vízben történő tárolására, szállítására vagy kezelésére szolgáló tartállyal vagy medencével felszerelt hajó;
                     
                  
                        3.
                     
                     
                        „vektorfajok”: az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajok, amelyek teljesítik az e rendelet I. mellékletének 3. oszlopában foglalt, ahhoz szükséges feltételeket, hogy vektornak minősüljenek;
                     
                  
                        4.
                     
                     
                        „horgászcsali”: egy másik víziállat odacsalogatására vagy kifogására használt víziállat;
                     
                  
                        5.
                     
                     
                        „nemzeti intézkedések”: a jegyzékbe foglalt betegségektől eltérő betegségek hatásának enyhítését célzó, az (EU) 2016/429 rendelet 226. cikkében említett nemzeti intézkedések;
                     
                  
                        6.
                     
                     
                        „élőhely”: jellegzetes földrajzi, abiotikus és biotikus tulajdonságai alapján elkülönülő, természetes állapotában teljességgel megőrzött vagy természetközeli vízi terület;
                     
                  
                        7.
                     
                     
                        „betegségtől mentes tagállam, körzet vagy kompartment”: az (EU) 2016/429 rendelet 36. cikke (4) bekezdésének vagy 37. cikke (4) bekezdésének megfelelően betegségtől mentesnek nyilvánított tagállam, körzet vagy kompartment;
                     
                  
                        8.
                     
                     
                        „mentesítési program”: az (EU) 2016/429 rendelet 31. cikke (1) bekezdésének megfelelően létrehozott kötelező mentesítési program vagy az említett rendelet 31. cikke (2) bekezdésének megfelelően létrehozott önkéntes mentesítési program;
                     
                  
                        9.
                     
                     
                        „nyilvántartásba vett akvakultúrás létesítmény”: az illetékes hatóság által az (EU) 2016/429 rendelet 173. cikkének megfelelően nyilvántartásba vett létesítmény;
                     
                  
                        10.
                     
                     
                        „engedélyezett akvakultúrás létesítmény”: az illetékes hatóság által az (EU) 2016/429 rendelet 176. cikkének megfelelően engedélyezett létesítmény;
                     
                  
                        11.
                     
                     
                        „akvakultúrás létesítmények engedélyezett csoportja”: akvakultúrás létesítményeknek az illetékes hatóság által az (EU) 2016/429 rendelet 177. cikkének megfelelően engedélyezett csoportja.
                     
                  
         II. RÉSZ
         
            VÍZIÁLLATOK MOZGATÁSA
         
         
            1. FEJEZET
         
         
            
               A felelős személyekre vonatkozó, a víziállatok szállításával kapcsolatos általános követelmények
            
         
         
            3. cikk
            A felelős személyek általános kötelezettségei a víziállatok szállításával kapcsolatos biológiai védelmi követelményekre vonatkozóan
            
               (1)   A felelős személyek – beleértve a szállítókat – biztosítják, hogy a víziállatokat:
               
                           a)
                        
                        
                           az egészségi állapotukat nem módosító vízbe rakodják, és ilyen vízben szállítják;
                        
                     
                           b)
                        
                        
                           a berakodásuk és a rendeltetési helyre való megérkezésük között nem szállítják ugyanabban a vízben vagy tartályban, mint amelyben rosszabb egészségi állapotú víziállatokat szállítottak.
                        
                     
            
               (2)   A felelős személyek – beleértve a szállítókat – biztosítják, hogy:
               
                           a)
                        
                        
                           a szállítóeszközök és a konténerek úgy legyenek megtervezve és kialakítva, hogy az egyes szállítmányok között hatékonyan el lehessen végezni tisztításukat és fertőtlenítésüket annak érdekében, hogy szállítás közben ne veszélyeztessék a víziállatok egészségi állapotát;
                        
                     
                           b)
                        
                        
                           a konténert – amennyiben az nem egyszer használatos konténer – vagy a hajót és a szállításnál használt egyéb eszközöket megtisztítsák és fertőtlenítsék az egyes szállítmányok között.
                        
                     
            
               (3)   A felelős személyek – beleértve a szállítókat – biztosítják, hogy a (2) bekezdés b) pontjában előírt tisztítást és fertőtlenítést a származási hely illetékes hatósága által elfogadott protokollnak megfelelően végezzék el, amely előírja a tisztítás és fertőtlenítés helyszínét és időpontját, valamint a használandó fertőtlenítőszerek típusát.
            
         
         
            4. cikk
            A felelős személyek általános kötelezettségei a víziállatok szállítása során elvégzendő vízcserével és vízkibocsátással kapcsolatos követelményekre vonatkozóan
            
               (1)   A felelős személyek – beleértve a szállítókat – biztosítják, hogy amennyiben vízcserére van szükség, arra kizárólag az alábbiak szerint kerüljön sor:
               
                           a)
                        
                        
                           szárazföldi szállítás esetén olyan vízcserepontokon, ahol a csere nem változtatja meg a szállított víziállatok egészségi állapotát, sem pedig a rendeltetési helyen vagy a rendeltetési helyre vezető úton lévő víziállatok egészségi állapotát;
                        
                     
                           b)
                        
                        
                           élőhal-tartályos hajóval végzett szállítás esetén a berakodási hely és a rendeltetési hely közötti útvonalon található bármely akvakultúrás létesítménytől legalább 10 km távolságra.
                        
                     
            
               (2)   A felelős személyek – beleértve a szállítókat – biztosítják, hogy az (1) bekezdésben említett vízcserére ne kerüljön sor forgalmi korlátozások vagy vészhelyzeti intézkedések alá tartozó területeken.
            
         
         
            5. cikk
            A felelős személyek kötelezettségei a víziállatok szállítására szolgáló szállítóeszközökre és konténerekre vonatkozó különleges szállítási és címkézési követelmények tekintetében
            
               (1)   Az (EU) 2016/429 rendelet 208. vagy 209. cikkében említett állategészségügyi bizonyítvány által kísért víziállatok szállítmányaiért felelős személyek – a szállítókat is beleértve – gondoskodnak az említett víziállatok szállítására szolgáló szállítóeszközöknek vagy konténereknek olyan, olvasható címkével történő azonosításáról, amelynek:
               
                           a)
                        
                        
                           a konténer vagy a szállítóeszköz egy jól látható pontján kell elhelyezkednie;
                        
                     
                           b)
                        
                        
                           tartalmaznia kell azokat az információkat, amelyek a szállítmány és az állategészségügyi bizonyítvány egyértelmű egymáshoz rendeléséhez szükségesek.
                        
                     
            
               (2)   Az (1) bekezdés b) pontjától eltérve élőhal-tartályos hajóval történő szállítás esetén a címke helyettesíthető egy, a hajó rakományjegyzékébe felvett bejegyzéssel, amely tartalmazza azokat az információkat, amelyek a szállítmány és az (1) bekezdésben említett állategészségügyi bizonyítvány egyértelmű egymáshoz rendeléséhez szükségesek.
            
         
         
            2. FEJEZET
         
         
            
               A víziállatok mozgatására vonatkozó kiegészítő állategészségügyi követelmények
            
         
         
            1. szakasz
         
         
            
               Az akvakultúrás létesítményekbe vagy természetes vizekbe engedésre szánt víziállatok mozgatása
            
         
         
            6. cikk
            Eltérések attól a követelménytől, amelynek értelmében a jegyzékbe foglalt fajokhoz tartozó tenyésztett víziállatoknak betegségtől mentes tagállamból, körzetből vagy kompartmentből kell származniuk
            Az (EU) 2016/429 rendelet 197. cikkének (1) és (2) bekezdésétől eltérve azon B és C kategóriájú betegségek tekintetében jegyzékbe foglalt fajokhoz tartozó tenyésztett víziállatokat, amelyek tekintetében a rendeltetési tagállam, körzet vagy kompartment betegségtől mentes minősítést kapott vagy mentesítési program hatálya alá tartozik, a felelős személyek – a szállítókat is beleértve – az említett jegyzékbe foglalt betegségektől nem mentes tagállamból, körzetből vagy kompartmentből elszállíthatják, amennyiben az alábbi körülmények állnak fenn:
            
                        a)
                     
                     
                        a tenyésztett víziállatok az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajok valamelyikébe tartoznak, és nem tekintendők a szóban forgó B vagy C kategóriájú betegségek vektorainak; vagy
                     
                  
                        b)
                     
                     
                        a tenyésztett víziállatok az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajok valamelyikébe tartoznak, és jóllehet vektorok, de a szóban forgó B vagy C kategóriájú betegségektől mentesnek tekintendők, mivel az (EU) 2020/691 felhatalmazáson alapuló rendelet 15. cikkének megfelelően engedélyezett karanténlétesítményben való karanténozáson estek át az említett felhatalmazáson alapuló rendelet I. melléklete 8. részének 2. pontjában meghatározott követelményeknek megfelelően; vagy
                     
                  
                        c)
                     
                     
                        a tenyésztett víziállatok az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajok valamelyikébe tartoznak, és jóllehet vektorok, de az (EU) 2020/691 felhatalmazáson alapuló rendelet 16. cikkének megfelelően engedélyezett akvakultúrás létesítményben, az említett felhatalmazáson alapuló rendelet I. melléklete 9. részének 2. pontjában meghatározott követelményeknek megfelelően tartották őket, és már nem tekintendők a szóban forgó B vagy C kategóriájú betegségek vektorainak; vagy
                     
                  
                        d)
                     
                     
                        a tenyésztett víziállatokat tudományos célból történő felhasználás érdekében körülhatárolt létesítménybe szánják.
                     
                  
         
            7. cikk
            A felelős személyek kötelezettségei a vadon élő víziállatok akvakultúrás létesítménybe történő mozgatásával kapcsolatos betegségmegelőzési és kockázatcsökkentő intézkedések tekintetében
            Az (EU) 2016/429 rendelet 197. cikkének a rendelet 200. cikke (1) bekezdésével összefüggésben értelmezett (1) és (2) bekezdésétől eltérve azon B és C kategóriájú betegségek tekintetében jegyzékbe foglalt fajokhoz tartozó vadon élő víziállatokat, amelyek tekintetében a rendeltetési tagállam, körzet vagy kompartment betegségtől mentes minősítést kapott vagy mentesítési program hatálya alá tartozik, a felelős személyek – a szállítókat is beleértve – az említett jegyzékbe foglalt betegségektől nem mentes tagállamból, körzetből vagy kompartmentből a rendeltetési helyre szállíthatják, amennyiben az említett vadon élő víziállatokat akvakultúrás létesítménybe szánják, és az alábbi körülmények állnak fenn:
            
                        a)
                     
                     
                        az állatok a szóban forgó B vagy C kategóriájú betegségektől mentesnek tekintendők, mivel az (EU) 2020/691 felhatalmazáson alapuló rendelet 15. cikkének megfelelően engedélyezett karanténlétesítményben való karanténozáson estek át az említett felhatalmazáson alapuló rendelet I. melléklete 8. részének 2. pontjában meghatározott követelményeknek megfelelően; vagy
                     
                  
                        b)
                     
                     
                        az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajok valamelyikébe tartozó, vektornak minősülő vadon élő víziállatok esetében az állatokat az (EU) 2020/691 felhatalmazáson alapuló rendelet 16. cikkének megfelelően engedélyezett akvakultúrás létesítményben, az említett felhatalmazáson alapuló rendelet I. melléklete 9. részének 2. pontjában meghatározott követelményeknek megfelelően tartották, és már nem tekintendők vektoroknak.
                     
                  
         
            2. szakasz
         
         
            
               Az emberi fogyasztásra szánt élő víziállatok mozgatása
            
         
         
            8. cikk
            Eltérések a jegyzékbe foglalt fajokhoz tartozó, emberi fogyasztásra szánt élő víziállatok betegségtől mentes minősítéssel rendelkező vagy mentesítési program hatálya alá tartozó tagállamba, körzetbe vagy kompartmentbe történő mozgatására vonatkozó követelményektől
            Az (EU) 2016/429 rendelet 202. cikkének (1) bekezdésével összefüggésben értelmezett 201. cikkének (1) bekezdésétől eltérve a tagállamok emberi fogyasztásra szánt élő víziállatok esetében engedélyezhetik a felelős személyek számára az azon B és C kategóriájú betegségek tekintetében jegyzékbe foglalt fajokhoz tartozó állatok mozgatását, amelyekre vonatkozóan a rendeltetési tagállam, körzet vagy kompartment betegségtől mentes minősítést kapott vagy mentesítési program hatálya alá tartozik, amennyiben az alábbi körülmények közül egy vagy több fennáll:
            
                        a)
                     
                     
                        az élő víziállatok az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajok valamelyikébe tartoznak, és nem vektorai a szóban forgó B vagy C kategóriájú betegségeknek; vagy
                     
                  
                        b)
                     
                     
                        az élő víziállatokat leölés és azt követő feldolgozás céljából járványvédelmi intézkedést végrehajtó akvakultúrás élelmiszeripari létesítménybe szánják, és az említett állatok az (EU) 2016/429 rendelet 191. cikke (2) bekezdése b) pontjának i. és ii. alpontjában említett forgalmi korlátozások vagy vészhelyzeti intézkedések hatálya alá tartozó területről származnak, az ilyen mozgatásokat az illetékes hatóság engedélyezte, és azokat a vonatkozó engedélyben meghatározott feltételeknek megfelelően hajtják végre; vagy
                     
                  
                        c)
                     
                     
                        az élő víziállatok olyan puhatestűek vagy rákfélék, amelyeket a 853/2004/EK rendelet III. melléklete VII. és VIII. szakaszában az említett állatok tekintetében meghatározott különleges követelményeknek megfelelően, emberi fogyasztás céljából csomagoltak és címkéztek, és amelyek a vízi környezetbe visszakerülve már nem lennének képesek életben maradni; vagy
                     
                  
                        d)
                     
                     
                        az élő víziállatok olyan puhatestűek vagy rákfélék, amelyeket a 853/2004/EK rendelet III. melléklete VII. és VIII. szakaszában az említett állatok tekintetében meghatározott különleges követelményeknek megfelelően, emberi fogyasztás céljából csomagoltak és címkéztek, és amelyeket a feldolgozás helyén történő átmeneti tárolás nélkül további feldolgozásra szánnak; vagy
                     
                  
                        e)
                     
                     
                        az élő víziállatok további feldolgozás nélkül emberi fogyasztásra szánt puhatestűek vagy rákfélék, amelyeket kiskereskedelmi értékesítés céljából a 853/2004/EK rendelet III. mellékletének VII. és VIII. szakaszában az említett állatok tekintetében meghatározott különleges követelményeknek megfelelően csomagoltak.
                     
                  
         
            3. szakasz
         
         
            
               A további egyedi felhasználásra és célokra szánt víziállatok mozgatása
            
         
         
            9. cikk
            A tenyésztett víziállatok körülhatárolt létesítményekbe történő mozgatására vonatkozó állategészségügyi követelmények
            
               (1)   Felelős személyek csak abban az esetben mozgathatnak jegyzékbe foglalt fajokhoz tartozó tenyésztett víziállatokat valamely körülhatárolt létesítményből egy másik tagállamban található körülhatárolt létesítménybe, ha az (EU) 2020/691 felhatalmazáson alapuló rendelet 9. cikkének c) pontjában említett felügyeleti terv eredményei alapján ezek az állatok nem jelentenek jelentős kockázatot azon betegségek terjesztése szempontjából, amelyek tekintetében jegyzékbe foglalták őket.
            
            
               (2)   Felelős személyek csak abban az esetben mozgathatnak a D kategóriájú betegségek tekintetében jegyzékbe foglalt fajokhoz tartozó tenyésztett víziállatokat a körülhatárolt létesítményektől eltérő akvakultúrás létesítményekből valamely körülhatárolt létesítménybe, ha az említett tenyésztett víziállatok megfelelnek az alábbi követelmények legalább egyikének:
               
                           a)
                        
                        
                           betegségtől mentes tagállamból, körzetből vagy kompartmentből származnak;
                        
                     
                           b)
                        
                        
                           megfelelő körülmények között karantén alá helyezik őket az alábbiak egyikében:
                           
                                       i.
                                    
                                    
                                       az (EU) 2020/691 felhatalmazáson alapuló rendelet 15. cikkének megfelelően engedélyezett karanténlétesítmény; vagy
                                    
                                 
                                       ii.
                                    
                                    
                                       egy másik körülhatárolt létesítményben található karanténlétesítmény; vagy
                                    
                                 
                                       iii.
                                    
                                    
                                       a végleges rendeltetési hely szerinti körülhatárolt létesítmény karanténlétesítménye;
                                    
                                 
                     
                           c)
                        
                        
                           az állatok az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajok valamelyikébe tartozó tenyésztett víziállatok, és jóllehet vektorok, de az (EU) 2020/691 felhatalmazáson alapuló rendelet 16. cikkének megfelelően engedélyezett akvakultúrás létesítményben, az említett felhatalmazáson alapuló rendelet I. melléklete 9. részének 2. pontjában meghatározott követelményeknek megfelelően tartották őket, és már nem tekintendők vektoroknak.
                        
                     
            
               (3)   A (2) bekezdéstől eltérve a felelős személyek tudományos célokra körülhatárolt létesítménybe szállíthatnak olyan tenyésztett víziállatokat is, amelyek nem felelnek meg az említett bekezdésben meghatározott követelményeknek.
            
         
         
            10. cikk
            A víziállatok természetes vizekbe engedésére vonatkozó kiegészítő követelmények
            A felelős személyek számára csak abban az esetben engedélyezett a víziállatok természetes vizekbe engedés céljából, olyan tagállamba történő mozgatása, amely az (EU) 2016/429 rendelet 199. cikkében említett intézkedéseket hajtott végre, ha az említett víziállatokat sporthorgászat céljából történő felhasználásra szánják, beleértve az említett rendelet 205. cikke (2) bekezdése a) pontjának iii. alpontjában említett, horgászcsaliként való felhasználást is, és ha azok betegségtől mentes minősítéssel rendelkező tagállamból, körzetből vagy kompartmentből származnak, és megfelelnek az alábbi követelményeknek:
            
                        a)
                     
                     
                        a rendeltetési hely szerinti tagállam értesítette a Bizottságot és a többi tagállamot arról, hogy az (EU) 2016/429 rendelet 199. cikkével összhangban intézkedéseket alkalmaz a sporthorgászatra szánt víziállatok tekintetében, beleértve az említett rendelet 205. cikke (2) bekezdése a) pontjának iii. alpontjában említett horgászcsalikat is;
                     
                  
                        b)
                     
                     
                        a származási tagállam illetékes hatósága engedélyezte az állatok mozgatását;
                     
                  
                        c)
                     
                     
                        a származási tagállam és a rendeltetési tagállam illetékes hatósága megfelelő intézkedéseket vezetett be az e cikknek megfelelően mozgatott víziállatok nyomonkövethetőségének biztosítására.
                     
                  
         
            11. cikk
            Az élő horgászcsaliként való felhasználásra szánt víziállatok mozgatására vonatkozó állategészségügyi követelmények
            Felelős személyek csak abban az esetben mozgathatnak a D kategóriájú betegségek tekintetében jegyzékbe foglalt, az (EU) 2018/1882 végrehajtási rendelet mellékletében lévő táblázat 4. oszlopában felsoroltaktól eltérő fajokhoz tartozó, élő horgászcsaliként való felhasználásra szánt, vektornak nem tekintett víziállatokat olyan tagállamba, körzetbe vagy kompartmentbe, amely betegségtől mentes minősítéssel rendelkezik, vagy amely egy vagy több releváns D kategóriájú betegség tekintetében a betegségtől mentes minősítés megszerzésére irányuló mentesítési program hatálya alá tartozik, ha az említett élő horgászcsalik betegségtől mentes tagállamból, körzetből vagy kompartmentből származnak.
         
         
            3. FEJEZET
         
         
            
               Állategészségügyi bizonyítványok, nyilatkozatok és a mozgatás bejelentése
            
         
         
            1. szakasz
         
         
            
               Az állategészségügyi bizonyítványok kiállítására vonatkozó általános szabályok
            
         
         
            12. cikk
            Eltérések attól a követelménytől, amelynek értelmében a tenyésztett víziállatok egyes fajait állategészségügyi bizonyítványnak kell kísérnie
            Az (EU) 2016/429 rendelet 208. cikkének (1) bekezdésében meghatározott, az állategészségügyi bizonyítványok kiállítására vonatkozó követelményektől eltérve a felelős személyek a C kategóriájú betegségek tekintetében jegyzékbe foglalt fajokhoz tartozó tenyésztett víziállatokat állategészségügyi bizonyítvány nélkül mozgathatnak, amennyiben teljesülnek a következő feltételeknek:
            
                        a)
                     
                     
                        a rendeltetési tagállam illetékes hatósága értesítette a Bizottságot és a többi tagállamot arról, hogy az ilyen jellegű mozgatások a c) és d) pontban említett feltételek teljesülése esetén engedélyezettek;
                     
                  
                        b)
                     
                     
                        a származási tagállam illetékes hatósága engedélyezte az állatok mozgatását;
                     
                  
                        c)
                     
                     
                        a szóban forgó C kategóriájú betegség soha nem fordult elő sem a származási tagállamban, sem a rendeltetési tagállamban;
                     
                  
                        d)
                     
                     
                        a származási tagállam illetékes hatósága és a rendeltetési hely szerinti tagállam illetékes hatósága megfelelő rendszerekkel rendelkezik az a), b) és c) pontban megállapított feltételeknek megfelelően mozgatott tenyésztett víziállatok nyomonkövethetőségének biztosítására.
                     
                  
         
            2. szakasz
         
         
            
               A víziállatokra vonatkozó állategészségügyi bizonyítványok és nyilatkozatok tartalmára vonatkozó szabályok
            
         
         
            13. cikk
            A jegyzékbe foglalt fajokhoz tartozó víziállatok különböző fajaira és kategóriáira vonatkozó állategészségügyi bizonyítványok tartalmára vonatkozó szabályok
            
               (1)   A felelős személyek biztosítják, hogy a tenyésztett víziállatokra vonatkozóan az (EU) 2016/429 rendelet 208. cikke (1) bekezdésének megfelelően kiállítandó állategészségügyi bizonyítványok, a tenyésztett víziállatoktól eltérő víziállatokra vonatkozóan pedig az említett rendelet 209. cikkének megfelelően kiállítandó állategészségügyi bizonyítványok tartalmazzák a következőket:
               
                           a)
                        
                        
                           a tenyésztett víziállatokra, illetve a vadon élő víziállatokra vonatkozó, a II. melléklet A. részének 1. vagy 2. pontjában meghatározott általános információk (értelemszerűen);
                        
                     
                           b)
                        
                        
                           az e cikk (2) bekezdése szerinti, a szóban forgó víziállatok fajára és kategóriájára vonatkozó egyedi állategészségügyi biztosítékok;
                        
                     
                           c)
                        
                        
                           a víziállatok felhasználási céljának részletei a II. melléklet A. része 3. pontjának megfelelően.
                        
                     
            
               (2)   A releváns fajokhoz tartozó víziállatokra vonatkozó, az (1) bekezdés b) pontjában említett egyedi állategészségügyi biztosítékok a következők:
               
                           a)
                        
                        
                           a mozgatandó víziállatok nem mutatják betegség tüneteit, és az alábbiak valamelyikéből származnak:
                           
                                       i.
                                    
                                    
                                       olyan akvakultúrás létesítmény vagy élőhely, ahol nem tapasztaltak ismeretlen okú, fokozott mortalitást; vagy
                                    
                                 
                                       ii.
                                    
                                    
                                       az akvakultúrás létesítmény vagy az élőhely olyan része, amely független attól a járványügyi egységtől, amelyben fokozott mortalitást vagy más betegségtünetet észleltek, amennyiben a rendeltetési tagállam illetékes hatósága és adott esetben a tranzit tagállam(ok) – amennyiben vannak – illetékes hatósága hozzájárulását adta az ilyen jellegű mozgatáshoz; vagy
                                    
                                 
                                       iii.
                                    
                                    
                                       az (EU) 2016/429 rendelet 191. cikke (2) bekezdése b) pontjának i. és ii. alpontjában meghatározott forgalmi korlátozások, illetve vészhelyzeti intézkedések hatálya alá tartozó akvakultúrás létesítmény, amelynek tekintetében az illetékes hatóság engedélyezte az említett forgalmi korlátozásoktól vagy vészhelyzeti intézkedésektől való eltérést, és a mozgatást az említett engedélyben meghatározott feltételeknek megfelelően hajtják végre;
                                    
                                 
                     
                           b)
                        
                        
                           a mozgatandó víziállatok olyan tagállamból, körzetből vagy kompartmentből származnak, amely teljesíti az alábbi feltételek egyikét:
                           
                                       i.
                                    
                                    
                                       olyan B vagy C kategóriájú betegségek tekintetében rendelkezik betegségtől mentes minősítéssel, amelyek tekintetében a rendeltetési tagállam, körzet vagy kompartment betegségtől mentes minősítést kapott vagy mentesítési program hatálya alá tartozik; vagy
                                    
                                 
                                       ii.
                                    
                                    
                                       B vagy C kategóriájú betegségre vonatkozó mentesítési program hatálya alá tartozik, amennyiben a víziállatokat olyan akvakultúrás létesítménybe szánják, amely szintén ugyanarra a B vagy C kategóriájú betegségre vonatkozó mentesítési program hatálya alatt áll;
                                    
                                 
                     
                           c)
                        
                        
                           amennyiben a rendeltetési tagállamok nemzeti intézkedéseket hajtottak végre, az érintett fajokhoz tartozó víziállatok megfelelnek az említett nemzeti intézkedéseknek való megfeleléshez szükséges egészségügyi biztosítékoknak;
                        
                     
                           d)
                        
                        
                           tenyésztett víziállatoknak a (2) bekezdés a) pontja iii. alpontjában említettektől eltérő akvakultúrás létesítményből történő mozgatása esetén elvégezték az akvakultúrás létesítmény mortalitási, mozgatási, egészségügyi és termelési nyilvántartásainak okmányellenőrzését, és ennek alapján megállapítható, hogy az akvakultúrás létesítményben nem áll fenn jegyzékbe foglalt vagy új betegség gyanúja.
                        
                     
         
         
            14. cikk
            A tenyésztett víziállatok különböző fajaira és kategóriáira vonatkozó nyilatkozatokban megadandó információk
            
               (1)   A felelős személyek biztosítják, hogy a tenyésztett víziállatoknak az egyik tagállambeli származási helyről egy másik tagállambeli rendeltetési helyre való mozgatására vonatkozó, az (EU) 2016/429 rendelet 218. cikkével összhangban kiállított nyilatkozat tartalmazza a következő információkat:
               
                           a)
                        
                        
                           az e cikk (2) és (3) bekezdésében említett, a szóban forgó tenyésztett víziállatok kategóriájára vonatkozó specifikus információk;
                        
                     
                           b)
                        
                        
                           a II. melléklet B. részének 1. pontjában meghatározott általános információk;
                        
                     
                           c)
                        
                        
                           a tenyésztett víziállatok felhasználási céljának részletei a II. melléklet B. része 2. pontjának megfelelően.
                        
                     
            
               (2)   Az (1) bekezdésben foglalt követelményeken túlmenően a felelős személyek biztosítják, hogy a jegyzékbe foglalt fajokhoz tartozó tenyésztett víziállatokra vonatkozó nyilatkozat tartalmazza a következő specifikus információkat:
               
                           a)
                        
                        
                           nyilatkozat arról, hogy a mozgatandó tenyésztett víziállatok nem mutatják betegség tüneteit, és az alábbiak valamelyikéből származnak:
                           
                                       i.
                                    
                                    
                                       olyan akvakultúrás létesítmény, ahol nem tapasztaltak ismeretlen okú, fokozott mortalitást; vagy
                                    
                                 
                                       ii.
                                    
                                    
                                       az akvakultúrás létesítmény olyan része, amely független attól a járványügyi egységtől, amelyben fokozott mortalitást vagy más betegségtünetet észleltek, amennyiben a rendeltetési tagállam és a tranzit tagállam(ok) – amennyiben vannak – hozzájárulásukat adták az ilyen jellegű mozgatáshoz;
                                    
                                 
                     
                           b)
                        
                        
                           amennyiben a tenyésztett víziállatokat egy meghatározott C kategóriájú betegségre vonatkozó felügyeleti programban részt vevő akvakultúrás létesítménybe szánják, nyilatkozat arról, hogy a tenyésztett víziállatok olyan akvakultúrás létesítményből származnak,
                           
                                       i.
                                    
                                    
                                       amely az adott C kategóriájú betegségre vonatkozó felügyeleti programban vesz részt; és
                                    
                                 
                                       ii.
                                    
                                    
                                       amelyben nem merült fel vagy nyert megerősítést a szóban forgó C kategóriájú betegség gyanúja, amit a II. melléklet B. része (1) bekezdésének f) pontjában említett mintavételi és laboratóriumi adatok támasztanak alá.
                                    
                                 
                     
            
               (3)   Az e cikk (1) bekezdésében foglalt követelményeken túlmenően a felelős személyek biztosítják, hogy azok a nyilatkozatok, amelyek a jegyzékbe nem foglalt fajokhoz tartozó tenyésztett víziállatokra és az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó, az adott C kategóriájú betegség vektorának nem tekintett tenyésztett víziállatokra vonatkoznak, információkat tartalmaznak arról, hogy a mozgatandó tenyésztett víziállatok nem mutatják betegség tüneteit, és az alábbiak valamelyikéből származnak:
               
                           a)
                        
                        
                           olyan akvakultúrás létesítmény vagy élőhely, ahol nem tapasztaltak ismeretlen okú, fokozott mortalitást; vagy
                        
                     
                           b)
                        
                        
                           az akvakultúrás létesítmény olyan része, amely független attól a járványügyi egységtől, amelyben fokozott mortalitást vagy más betegségtünetet észleltek, amennyiben a rendeltetési tagállam és a tranzit tagállam(ok) – amennyiben vannak – hozzájárulásukat adták az ilyen jellegű mozgatáshoz.
                        
                     
         
         
            3. szakasz
         
         
            
               Az illetékes hatóságnak az állategészségügyi bizonyítványok kiállításával kapcsolatos kötelezettségeire vonatkozó szabályok
            
         
         
            15. cikk
            Az illetékes hatóságnak az állategészségügyi bizonyítványok kiállításával kapcsolatos kötelezettségeire vonatkozó szabályok
            A hatósági állatorvos az állategészségügyi bizonyítványnak az (EU) 2016/429 rendelet 216. cikke (2) bekezdésének a) pontjában előírt aláírása előtt az akvakultúrás létesítményben elvégzi az alábbi ellenőrzéseket és vizsgálatokat:(1)   
               
                           a)
                        
                        
                           az akvakultúrás létesítményben tartott mortalitási, mozgatási, egészségügyi és termelési nyilvántartások okmányellenőrzése; és
                        
                     
                           b)
                        
                        
                           az alábbiak vizuális klinikai vizsgálata és adott esetben klinikai vizsgálata:
                           
                                       i.
                                    
                                    
                                       a mozgatandó tenyésztett víziállatok;
                                    
                                 
                                       ii.
                                    
                                    
                                       az i. pontban említett tenyésztett víziállatokat tartó termelési egységektől eltérő termelési egységekben megfigyelt bármely, elhullásközeli állapotban lévő tenyésztett víziállat;
                                    
                                 
                                       iii.
                                    
                                    
                                       az akvakultúrás létesítmény bármely olyan termelési egységéből származó tenyésztett víziállatok, ahol az okmányellenőrzés alapján valamely jegyzékbe foglalt vagy új betegség jelenlétének gyanúja merül fel.
                                    
                                 
                     
            
               (2)   Az (1) bekezdés b) pontjától eltérve az ikra és a puhatestűek esetében a vizuális klinikai vizsgálattól el lehet tekinteni, amennyiben a szállítmány az utolsó vizuális klinikai vizsgálat befejezésétől számított 4 héten belül el fogja hagyni az akvakultúrás létesítményt, feltéve, hogy az (1) bekezdés a) pontjában említett okmányellenőrzést a szállítmány távozását megelőző 72 órán belül elvégzik, és az okmányellenőrzés alapján egyértelműen megállapítható, hogy:
               
                           a)
                        
                        
                           a legutóbbi vizuális klinikai vizsgálat óta nem kerültek be jegyzékbe foglalt fajok az akvakultúrás létesítménybe; és
                        
                     
                           b)
                        
                        
                           az akvakultúrás létesítményben nem áll fenn jegyzékbe foglalt vagy új betegség gyanúja.
                        
                     
            
               (3)   A hatósági állatorvos az (1) bekezdésben előírt ellenőrzések és vizsgálatok elvégzését követően a tenyésztett víziállatok vagy az azoktól származó ikra szállítmánya tekintetében állategészségügyi bizonyítványt állít ki a szállítmánynak a származási létesítményből való elindulását megelőző 72 órán belül.
            
            
               (4)   Az (EU) 2016/429 rendelet 216. cikke (2) bekezdésének a) pontja szerinti állategészségügyi bizonyítvány a hatósági állatorvos általi kiállításától számított 10 napig érvényes.
               Az első albekezdéstől eltérve a tenyésztett víziállatok belvízi vagy tengeri szállítása esetén az említett 10 napos időszak a belvízi vagy tengeri utazás időtartamával meghosszabbítható.
            
         
         
            16. cikk
            Eltérések a mozgatást megelőző klinikai vizsgálatokkal és bizonyítványkiállítással kapcsolatos egyes követelményektől
            
               (1)   A 15. cikk (3) bekezdésétől eltérve az az időszak, amelyen belül a hatósági állatorvosnak el kell végeznie a vizuális klinikai vizsgálatot és adott esetben a klinikai vizsgálatot, és a 15. cikk (2) bekezdésében említettektől eltérő, jegyzékbe foglalt fajokhoz tartozó tenyésztett víziállatok tekintetében állategészségügyi bizonyítványt kell kiállítania, a származási akvakultúrás létesítmény elhagyását megelőző 72 óráról 7 napra terjeszthető ki, amennyiben a következő körülmények állnak fenn:
               
                           a)
                        
                        
                           a tenyésztett víziállatok ugyanazon fajait több ízben mozgatják ugyanazon származási akvakultúrás létesítményből ugyanazon rendeltetési akvakultúrás létesítménybe, és az egyes mozgatások között legfeljebb 7 nap telik el;
                        
                     
                           b)
                        
                        
                           minden egyes szállítmány mozgatása előtt elvégzik a mortalitási, mozgatási, egészségügyi és termelési nyilvántartások okmányellenőrzését, és az első mozgatást megelőző 72 órán belül, majd azt követően legalább 7 naponta vizuális klinikai vizsgálatot és adott esetben klinikai vizsgálatot végeznek mindaddig, amíg az a) pontban említett mozgatások közül az utolsó is meg nem történt;
                        
                     
                           c)
                        
                        
                           minden egyes szállítmány teljes mértékben nyomon követhető.
                        
                     
            
               (2)   A hatósági állatorvos minden olyan szállítmány tekintetében kiállítja az (EU) 2016/429 rendelet 216. cikke (2) bekezdésének a) pontja szerinti állategészségügyi bizonyítványt, amelyek mozgatására az e cikk (1) bekezdésében említett vizuális klinikai vizsgálatok közötti 7 napos időszakban sor kerül, amennyiben teljesülnek a következő feltételek:
               
                           a)
                        
                        
                           a legutóbbi vizuális klinikai vizsgálat óta nem kerültek be jegyzékbe foglalt fajok az akvakultúrás létesítménybe; és
                        
                     
                           b)
                        
                        
                           az akvakultúrás létesítményben nem áll fenn jegyzékbe foglalt vagy új betegség gyanúja.
                        
                     
         
         
            4. szakasz
         
         
            
               A víziállatok mozgatásának bejelentésére vonatkozó részletes szabályok
            
         
         
            17. cikk
            A C kategóriájú betegségre vonatkozó felügyeleti programok hatálya alá tartozó akvakultúrás létesítményekből származó tenyésztett víziállatok más tagállamba történő mozgatásának előzetes bejelentése
            Az (EU) 2020/689 felhatalmazáson alapuló rendelet 3. cikke (2) bekezdése b) pontja iv. alpontjának megfelelően egy adott C kategóriájú betegségre vonatkozóan felügyeleti programot végrehajtó létesítmények felelős személyei, akik egy másik tagállamban található, ugyanazon C kategóriájú betegségre vonatkozóan felügyeleti programot végrehajtó akvakultúrás létesítménybe mozgatnak tenyésztett víziállatokat, kötelesek a tervezett mozgatásról előzetes bejelentést tenni származási tagállamuk illetékes hatóságánál.
         
         
            18. cikk
            A felelős személyek tájékoztatási kötelezettsége a víziállatok más tagállamba történő mozgatásának bejelentésére vonatkozóan
            Azok a felelős személyek, akiknek az (EU) 2016/429 rendelet 219. cikkével összhangban a származási tagállamuk illetékes hatóságánál be kell jelenteniük a víziállatok szállítmányainak más tagállamba történő mozgatását, az ilyen szállítmányok tekintetében az említett illetékes hatóság rendelkezésére bocsátják az alábbiakban előírt információkat:
            
                        a)
                     
                     
                        az e cikk c) pontjában említettektől eltérő tenyésztett víziállatok más tagállamba történő mozgatása tekintetében a II. melléklet A. részének 1. és 3. pontja;
                     
                  
                        b)
                     
                     
                        a vadon élő víziállatok más tagállamba történő mozgatása tekintetében a II. melléklet A. részének 2. és 3. pontja;
                     
                  
                        c)
                     
                     
                        a 17. cikkben említett tenyésztett víziállatok más tagállamba történő mozgatása tekintetében a II. melléklet B. része.
                     
                  
         
            19. cikk
            Az illetékes hatóság tájékoztatási kötelezettsége a víziállatok más tagállamba történő mozgatásának bejelentésére vonatkozóan
            
               (1)   A származási tagállam illetékes hatósága, amelynek az (EU) 2016/429 rendelet 220. cikkének (1) bekezdésével összhangban be kell jelentenie a rendeltetési tagállam illetékes hatóságánál a víziállatok szállítmányainak a másik tagállamba történő mozgatását, az ilyen szállítmányok tekintetében az illetékes hatóság rendelkezésére bocsátja alábbiakban előírt információkat:
               
                           a)
                        
                        
                           a 18. cikk c) pontjában említettektől eltérő tenyésztett víziállatok más tagállamba történő mozgatása tekintetében a II. melléklet A. részének 1. és 3. pontja;
                        
                     
                           b)
                        
                        
                           a vadon élő víziállatok más tagállamba történő mozgatása tekintetében a II. melléklet A. részének 2. és 3. pontja.
                        
                     
            
               (2)   A származási tagállam illetékes hatósága a rendeltetési tagállam illetékes hatóságánál bejelenti a 17. cikkben említett tenyésztett víziállatok mozgatását, megerősíti számára az akvakultúrás létesítménynek a szóban forgó cikkben említett felügyeleti programban való részvételét, és továbbítja neki a II. melléklet B. részében előírt információkat.
            
         
         
            20. cikk
            A víziállatok tagállamok közötti mozgatására vonatkozó bejelentést érintő vészhelyzeti eljárások áramkimaradás vagy a TRACES egyéb zavara esetén
            A TRACES leállása esetén a más tagállamba mozgatandó víziállatok származási országának illetékes hatósága az (EU) 2019/1715 végrehajtási rendelet 46. cikke alapján megállapított készenléti rendelkezéseknek megfelelően jár el.
         
         
            21. cikk
            Régiók kijelölése a mozgatásokra vonatkozó bejelentések kezelésére
            A tagállamok területük egyes régióit kijelölik a víziállatok más tagállamokba történő mozgatására vonatkozó, a 17., 18. és 19. cikkben előírt bejelentések kezelésére.
            E régiók kijelölésekor a tagállamok biztosítják, hogy:
            
                        a)
                     
                     
                        területük minden részét legalább egy kijelölt régió lefedi;
                     
                  
                        b)
                     
                     
                        minden kijelölt régió az adott régióban az állategészségügyi bizonyítványok kiállítására kijelölt valamely illetékes hatóság felelősségi körébe tartozik;
                     
                  
                        c)
                     
                     
                        a kijelölt régióért felelős illetékes hatóság hozzáféréssel rendelkezik a TRACES rendszerhez;
                     
                  
                        d)
                     
                     
                        a kijelölt régióért felelős illetékes hatóság alkalmazottai megfelelő képességekkel és ismeretekkel rendelkeznek, és speciális képzésben részesültek vagy azzal egyenértékű gyakorlati tapasztalattal rendelkeznek a TRACES használata terén ahhoz, hogy képesek legyenek a 17., 18. és 19. cikkben előírt információk előállítására, kezelésére és továbbítására.
                     
                  
         III. RÉSZ
         
            AZ ÉLŐ TENYÉSZTETT VÍZIÁLLATOKTÓL ELTÉRŐ, TENYÉSZTETT VÍZIÁLLATOKTÓL SZÁRMAZÓ TERMÉKEK UNIÓN BELÜLI ELŐÁLLÍTÁSA, FELDOLGOZÁSA ÉS FORGALMAZÁSA
         
         
            22. cikk
            Az élő tenyésztett víziállatoktól eltérő, tenyésztett víziállatoktól származó állati eredetű termékeket betegségtől mentes minősítéssel rendelkező vagy mentesítési program hatálya alá tartozó tagállamban, körzetben vagy kompartmentben történő további feldolgozás céljából mozgató felelős személyek kötelezettségei
            
               (1)   Amennyiben azokat további feldolgozásra szánják, a felelős személyek csak az azon B és C kategóriájú betegségek tekintetében jegyzékbe foglalt, az (EU) 2018/1882 végrehajtási rendelet mellékletében szereplő táblázat 3. oszlopában felsorolt fajokhoz tartozó tenyésztett víziállatoktól származó, az élő tenyésztett víziállatoktól eltérő állati eredetű termékek mozgatását végezhetik, amelyekre vonatkozóan a rendeltetési tagállam, körzet vagy kompartment betegségtől mentes minősítést kapott vagy mentesítési program hatálya alá tartozik, és ha az említett termékek a szóban forgó betegségektől mentes tagállamból, körzetből vagy kompartmentből származnak.
            
            
               (2)   Az (1) bekezdéstől eltérve az alábbi, jegyzékbe foglalt fajokhoz tartozó tenyésztett víziállatoktól származó, az élő tenyésztett víziállatoktól eltérő állati eredetű termékeknek nem kell megfelelniük az (1) bekezdés előírásainak:
               
                           a)
                        
                        
                           a mozgatást megelőzően leölt és kizsigerelt, emberi fogyasztásra szánt halak;
                        
                     
                           b)
                        
                        
                           járványvédelmi intézkedést végrehajtó akvakultúrás élelmiszeripari létesítménybe szánt állati eredetű termékek.
                        
                     
         
         
            23. cikk
            Az élő tenyésztett víziállatoktól eltérő, tenyésztett víziállatoktól származó állati eredetű termékek bizonyos létesítményekből és körzetekből történő mozgatását végző felelős személyek kötelezettségei
            A felelős személyek számára kizárólag az azon létesítményekből és körzetekből származó, élő tenyésztett víziállatoktól eltérő, tenyésztett víziállatoktól származó állati eredetű termékek mozgatása engedélyezett, amelyek az (EU) 2016/429 rendelet 222. cikke (2) bekezdésének a) pontjában említett, a jegyzékbe foglalt és új betegségekre vonatkozó vészhelyzeti intézkedések vagy az említett rendelet 222. cikke (2) bekezdésének b) pontjában említett forgalmi korlátozások hatálya alá tartoznak, amennyiben teljesülnek az alábbi feltételek:
            
                        a)
                     
                     
                        a mozgatást a rendeltetési hely szerinti illetékes hatóság engedélyezte; és
                     
                  
                        b)
                     
                     
                        a szóban forgó állati eredetű termékek megfelelnek az a) pontban említett engedély megadásához kapcsolódó feltételeknek.
                     
                  
         
            24. cikk
            Az élő tenyésztett víziállatoktól eltérő, tenyésztett víziállatoktól származó állati eredetű termékekre vonatkozó különleges szállítási és címkézési követelmények
            A felelős személyek – beleértve a szállítókat – biztosítják, hogy az e rendelet 22. és 23. cikkében említett, az élő tenyésztett víziállatoktól eltérő, tenyésztett víziállatoktól származó állati eredetű termékek azon szállítmányai, amelyeket az (EU) 2016/429 rendelet 223. cikkének (1) bekezdésének megfelelően állategészségügyi bizonyítványnak kell kísérnie, megfelelnek az alábbi követelményeknek:
            
                        a)
                     
                     
                        a szállítmányok a szállítás során nyomon követhetők;
                     
                  
                        b)
                     
                     
                        a szállítmányok azonosítása egy, lehetőség szerint a konténer vagy a szállítóeszköz egy jól látható pontján elhelyezkedő olvasható címke segítségével, illetve tengeri szállítás esetén a hajó rakományjegyzékébe felvett bejegyzés révén történik; a címkének vagy a rakományjegyzéknek tartalmaznia kell azokat az információkat, amelyek a szállítmány és az állategészségügyi bizonyítvány egymáshoz rendeléséhez szükségesek.
                     
                  
         
            25. cikk
            A 22. cikkben említett, az élő tenyésztett víziállatoktól eltérő, tenyésztett víziállatoktól származó állati eredetű termékek állategészségügyi bizonyítványainak tartalma
            Az illetékes hatóság által az élő tenyésztett víziállatoktól eltérő, tenyésztett víziállatoktól származó állati eredetű termékek mozgatására vonatkozóan az (EU) 2016/429 rendelet 223. cikke (4) bekezdésének megfelelően kiállított állategészségügyi bizonyítványnak az e rendelet 22. cikkében említett termékek tekintetében az említett rendelet 224. cikkében meghatározott információkon kívül tartalmaznia kell a következőket:
            
                        a)
                     
                     
                        a III. melléklet 1. pontjában meghatározott általános információk;
                     
                  
                        b)
                     
                     
                        az állati eredetű termékek felhasználási céljának részletei a III. melléklet 2. pontjának megfelelően;
                     
                  
                        c)
                     
                     
                        hatósági állatorvos által aláírt igazolás arról, hogy a szóban forgó, tenyésztett víziállatoktól származó állati eredetű termékek megfelelnek a 22. cikk (1) bekezdésében meghatározott követelményeknek.
                     
                  
         
            26. cikk
            A 23. cikkben említett, az élő tenyésztett víziállatoktól eltérő, tenyésztett víziállatoktól származó állati eredetű termékek állategészségügyi bizonyítványainak tartalma
            A származási ország illetékes hatósága által az élő tenyésztett víziállatoktól eltérő, tenyésztett víziállatoktól származó állati eredetű termékek mozgatására vonatkozóan az (EU) 2016/429 rendelet 223. cikke (4) bekezdésének megfelelően kiállított állategészségügyi bizonyítványnak az említett rendelet 224. cikkében meghatározott információkon kívül tartalmaznia kell a következőket:
            
                        a)
                     
                     
                        a III. melléklet 1. pontjában meghatározott általános információk;
                     
                  
                        b)
                     
                     
                        az állati eredetű termékek felhasználási céljának részletei a III. melléklet 2. pontjának megfelelően;
                     
                  
                        c)
                     
                     
                        a III. melléklet 3. pontjában említett, hatósági állatorvos által aláírt igazolás, amely igazolja a 23. cikk b) pontjában megállapított feltételeknek való megfelelést.
                     
                  
         
            27. cikk
            A felelős személyek tájékoztatási kötelezettsége az élő tenyésztett víziállatoktól eltérő, tenyésztett víziállatoktól származó állati eredetű termékek tagállamok közötti mozgatásának bejelentésére vonatkozóan
            A felelős személyek az élő tenyésztett víziállatoktól eltérő, tenyésztett víziállatoktól származó állati eredetű termékek más tagállamokba történő mozgatásának az (EU) 2016/429 rendelet 225. cikkének (1) bekezdésében előírt bejelentése során az élő tenyésztett víziállatoktól eltérő, tenyésztett víziállatoktól származó állati eredetű termékek minden egyes szállítmánya tekintetében a származási tagállam illetékes hatóságának rendelkezésére bocsátják az e rendelet III. mellékletében meghatározott információkat.
         
         
            28. cikk
            Az illetékes hatóság tájékoztatási kötelezettsége az élő tenyésztett víziállatoktól eltérő, tenyésztett víziállatoktól származó állati eredetű termékek tagállamok közötti mozgatásának bejelentésére vonatkozóan
            A származási tagállam illetékes hatósága, amikor az (EU) 2016/429 rendelet 225. cikke (2) bekezdésének megfelelően bejelenti a rendeltetési tagállam illetékes hatóságának az élő tenyésztett víziállatoktól eltérő, tenyésztett víziállatoktól származó állati eredetű termékek mozgatását, az élő tenyésztett víziállatoktól eltérő, tenyésztett víziállatoktól származó állati eredetű termékek minden egyes szállítmánya tekintetében megadja az e rendelet III. mellékletében meghatározott információkat.
         
         
            29. cikk
            Vészhelyzeti eljárások
            A TRACES leállása esetén az élő tenyésztett víziállatoktól eltérő, tenyésztett víziállatoktól származó, más tagállamba mozgatandó állati eredetű termékek származási országának illetékes hatósága az (EU) 2019/1715 végrehajtási rendelet 46. cikke alapján megállapított készenléti rendelkezéseknek megfelelően jár el.
         
         IV. RÉSZ
         
            ZÁRÓ RENDELKEZÉSEK
         
         
            30. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2021. április 21-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
         
            (3)  A Bizottság (EU) 2020/689 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a bizonyos jegyzékbe foglalt és új betegségekre vonatkozó felügyeletre, mentesítési programokra és betegségtől mentes minősítésre vonatkozó szabályok tekintetében történő kiegészítéséről (HL L 174., 2020.6.3., 211. o.).
         
            (4)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
         
            (5)  A Bizottság (EU) 2020/691 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az akvakultúrás létesítményekre és a víziállatok szállítóira vonatkozó szabályok tekintetében való kiegészítéséről (HL L 174., 2020.6.3., 345. o.).
         
            (6)  A Tanács 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről (HL L 328., 2006.11.24., 14. o.).
         
            (7)  A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).
      
      
         
            I. MELLÉKLET
            Az (EU) 2018/1882 végrehajtási rendelet mellékletében szereplő táblázat 4. oszlopában felsorolt vektorfajok és azok a feltételek, amelyek mellett ezeket a fajokat a mozgatás szempontjából vektoroknak kell tekinteni
            
                        A betegségek jegyzéke
                     
                     
                        Vektorfajok
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt vektorfajokhoz tartozó víziállatoknak a származási helyükről történő mozgatásával kapcsolatos feltételek
                     
                  
                        Járványos vérképzőszervi elhalás
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat minden körülmények között a járványos vérképzőszervi elhalás vektorainak kell tekinteni.
                     
                  
                        Pisztrángok vírusos vérfertőzése
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a pisztrángok vírusos vérfertőzése vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        Fertőző vérképzőszervi elhalás
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a fertőző vérképzőszervi elhalás vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        A HPR-deletált lazacanémia vírusával (ISAV) való fertőzöttség
                     
                     
                        A HPR-deletált lazacanémia vírusával (ISAV) való fertőzöttség tekintetében nincs jegyzékbe foglalt vektorfaj.
                     
                     
                         
                     
                  
                        
                           Mikrocytos mackini általi fertőzöttség
                     
                     
                        A Mikrocytos mackini általi fertőzöttség tekintetében nincs jegyzékbe foglalt vektorfaj.
                     
                     
                         
                     
                  
                        
                           Perkinsus marinus általi fertőzöttség
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a Perkinsus marinus általi fertőzöttség vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        
                           Bonamia ostreae általi fertőzöttség
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a Bonamia ostreae általi fertőzöttség vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        
                           Bonamia exitiosa általi fertőzöttség
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a Bonamia exitiosa általi fertőzöttség vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        
                           Marteilia refringens általi fertőzöttség
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a Marteilia refringens általi fertőzöttség vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        A Taura-szindróma vírusával való fertőzöttség
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a Taura-szindróma vírusával való fertőzöttség vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        A yellowhead-vírussal való fertőzöttség
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a yellowhead-vírussal való fertőzöttség vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
                        A White spot-betegség vírusával való fertőzöttség
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsoroltak szerint
                     
                     
                        Az (EU) 2018/1882 végrehajtási rendelet mellékletében szereplő táblázat 4. oszlopában felsorolt fajokhoz tartozó víziállatokat a White spot-betegség vírusával való fertőzöttség vektorainak kell tekinteni, amennyiben azok az alábbi helyekről származnak:
                        
                                    a)
                                 
                                 
                                    olyan akvakultúrás létesítmény vagy akvakultúrás létesítmények csoportja, amelyben az említett táblázat 3. oszlopában felsorolt fajokat tartanak; vagy
                                 
                              
                                    b)
                                 
                                 
                                    természetes vizek, ahol az állatok az említett táblázat 3. oszlopában felsorolt fajokkal érintkezhettek.
                                 
                              
                  
      
      
         
            II. MELLÉKLET
            A.   A víziállatokra vonatkozó állategészségügyi bizonyítványban vagy bejelentésben feltüntetendő információk
            
            
                     
                        1.
                     
                     
                        A tenyésztett víziállatokra vonatkozó állategészségügyi bizonyítványnak vagy bejelentésnek legalább a következő információkat kell tartalmaznia:
                        
                                    a)
                                 
                                 
                                    a feladó és a címzett neve és címe;
                                 
                              
                                    b)
                                 
                                 
                                    a származási létesítmény neve és címe, valamint
                                    
                                                i.
                                             
                                             
                                                amennyiben a származási létesítmény engedélyezett létesítmény, annak az egyedi engedélyszáma; vagy
                                             
                                          
                                                ii.
                                             
                                             
                                                amennyiben a származási létesítmény nyilvántartásba vett létesítmény, annak az egyedi nyilvántartási száma;
                                             
                                          
                              
                                    c)
                                 
                                 
                                    a rendeltetési létesítmény neve és címe, valamint
                                    
                                                i.
                                             
                                             
                                                amennyiben a rendeltetési létesítmény engedélyezett létesítmény, annak az egyedi engedélyszáma; vagy
                                             
                                          
                                                ii.
                                             
                                             
                                                amennyiben a rendeltetési létesítmény nyilvántartásba vett létesítmény, annak az egyedi nyilvántartási száma;
                                             
                                          
                                                iii.
                                             
                                             
                                                amennyiben a rendeltetési hely élőhely, az a hely, ahol az állatok kirakodását tervezik;
                                             
                                          
                              
                                    d)
                                 
                                 
                                    a szállító neve és címe;
                                 
                              
                                    e)
                                 
                                 
                                    a faj tudományos neve, valamint a tenyésztett víziállatok száma, volumene vagy tömege, az életciklusuknak megfelelően;
                                 
                              
                                    f)
                                 
                                 
                                    az állategészségügyi bizonyítvány kiállításának dátuma, időpontja és helye, érvényességi ideje, a hatósági állatorvos neve, beosztása és aláírása, valamint a szállítmány származási helye szerinti illetékes hatóság bélyegzője;
                                 
                              
                                    g)
                                 
                                 
                                    adott esetben annak megerősítése, hogy rendelkeznek a fogadó tagállam illetékes hatóságának a hozzájárulásával.
                                 
                              
                  
                     
                        2.
                     
                     
                        A vadon élő víziállatok mozgatására vonatkozó állategészségügyi bizonyítványnak vagy bejelentésnek legalább a következő információkat kell tartalmaznia:
                        
                                    a)
                                 
                                 
                                    a feladó és a címzett neve és címe;
                                 
                              
                                    b)
                                 
                                 
                                    a hely, ahol az állatokat kifogták és feladás céljából berakodták;
                                 
                              
                                    c)
                                 
                                 
                                    a rendeltetési hely, valamint
                                    
                                                i.
                                             
                                             
                                                amennyiben a rendeltetési hely élőhely, az a hely, ahol az állatok kirakodását tervezik; vagy
                                             
                                          
                                                ii.
                                             
                                             
                                                amennyiben a rendeltetési létesítmény nyilvántartásba vett létesítmény, annak az egyedi nyilvántartási száma;
                                             
                                          
                              
                                    d)
                                 
                                 
                                    a szállító neve és címe;
                                 
                              
                                    e)
                                 
                                 
                                    a faj tudományos neve, valamint a vadon élő víziállatok száma, volumene vagy tömege, az életciklusuknak megfelelően;
                                 
                              
                                    f)
                                 
                                 
                                    az állategészségügyi bizonyítvány kiállításának dátuma, időpontja és helye, érvényességi ideje, a hatósági állatorvos neve, beosztása és aláírása, valamint a szállítmány származási helye szerinti illetékes hatóság bélyegzője;
                                 
                              
                                    g)
                                 
                                 
                                    adott esetben annak megerősítése, hogy rendelkeznek a fogadó tagállam illetékes hatóságának a hozzájárulásával.
                                 
                              
                  
                     
                        3.
                     
                     
                        A víziállatok mozgatására vonatkozó állategészségügyi bizonyítványban vagy bejelentésben részletesen ismertetni kell a víziállatok felhasználási céljának részleteit, és konkrétan meg kell adni a következő célok egyikét:
                        
                                    a)
                                 
                                 
                                    továbbtartás;
                                 
                              
                                    b)
                                 
                                 
                                    természetes vizekbe engedés;
                                 
                              
                                    c)
                                 
                                 
                                    átmosás;
                                 
                              
                                    d)
                                 
                                 
                                    karantén;
                                 
                              
                                    e)
                                 
                                 
                                    díszállatként való felhasználás;
                                 
                              
                                    f)
                                 
                                 
                                    horgászcsaliként való felhasználás;
                                 
                              
                                    g)
                                 
                                 
                                    a járványvédelmi intézkedések hatálya alá tartozó területről származó állatok megsemmisítése vagy levágása;
                                 
                              
                                    h)
                                 
                                 
                                    levágás és további feldolgozás;
                                 
                              
                                    i)
                                 
                                 
                                    emberi fogyasztás;
                                 
                              
                                    j)
                                 
                                 
                                    tisztító központok;
                                 
                              
                                    k)
                                 
                                 
                                    feladóközpontok;
                                 
                              
                                    l)
                                 
                                 
                                    kutatási célok;
                                 
                              
                                    m)
                                 
                                 
                                    egyéb (részletezze).
                                 
                              
                  B.   A más tagállamba mozgatott tenyésztett víziállatokra vonatkozó nyilatkozatban feltüntetendő információk
            
            
                     
                        1.
                     
                     
                        A tenyésztett víziállatokra – beleértve az emberi fogyasztásra szánt tenyésztett víziállatokat is – vonatkozó nyilatkozatnak legalább a következő információkat kell tartalmaznia:
                        
                                    a)
                                 
                                 
                                    a feladó és a címzett neve és címe;
                                 
                              
                                    b)
                                 
                                 
                                    a származási létesítmény neve és címe, valamint
                                    
                                                i.
                                             
                                             
                                                amennyiben a származási létesítmény engedélyezett létesítmény, annak az egyedi engedélyszáma; vagy
                                             
                                          
                                                ii.
                                             
                                             
                                                amennyiben a származási létesítmény nyilvántartásba vett létesítmény, annak az egyedi nyilvántartási száma;
                                             
                                          
                              
                                    c)
                                 
                                 
                                    a rendeltetési létesítmény neve és címe, valamint
                                    
                                                i.
                                             
                                             
                                                amennyiben a rendeltetési létesítmény engedélyezett létesítmény, annak az egyedi engedélyszáma; vagy
                                             
                                          
                                                ii.
                                             
                                             
                                                amennyiben a rendeltetési létesítmény nyilvántartásba vett létesítmény, annak az egyedi nyilvántartási száma;
                                             
                                          
                              
                                    d)
                                 
                                 
                                    a szállító neve és címe;
                                 
                              
                                    e)
                                 
                                 
                                    a faj, valamint a tenyésztett víziállatok száma, volumene vagy tömege, az életciklusuknak megfelelően;
                                 
                              
                                    f)
                                 
                                 
                                    az (EU) 2020/689 felhatalmazáson alapuló rendelet VI. melléklete III. részének megfelelően végzett utolsó mintavétel időpontja, valamint e minta vizsgálatának az eredményei, amennyiben a tenyésztett víziállatokat olyan másik tagállambeli létesítménybe szánják, amely egy bizonyos C kategóriájú betegségre vagy betegségekre vonatkozó felügyeleti programot hajt végre;
                                 
                              
                                    g)
                                 
                                 
                                    a szállítmány feladásának dátuma és időpontja.
                                 
                              
                  
                     
                        2.
                     
                     
                        A tenyésztett víziállatok – beleértve az emberi fogyasztásra szánt tenyésztett víziállatokat is – mozgatására vonatkozó nyilatkozatnak tartalmaznia kell a víziállatok felhasználási céljának részleteit, és konkrétan meg kell adni a következő célok egyikét:
                        
                                    a)
                                 
                                 
                                    továbbtartás;
                                 
                              
                                    b)
                                 
                                 
                                    természetes vizekbe engedés;
                                 
                              
                                    c)
                                 
                                 
                                    átmosás;
                                 
                              
                                    d)
                                 
                                 
                                    karantén;
                                 
                              
                                    e)
                                 
                                 
                                    díszállatként való felhasználás;
                                 
                              
                                    f)
                                 
                                 
                                    levágás és további feldolgozás;
                                 
                              
                                    g)
                                 
                                 
                                    emberi fogyasztás;
                                 
                              
                                    h)
                                 
                                 
                                    tisztító központok;
                                 
                              
                                    i)
                                 
                                 
                                    feladóközpontok;
                                 
                              
                                    j)
                                 
                                 
                                    kutatási célok;
                                 
                              
                                    k)
                                 
                                 
                                    egyéb (részletezze).
                                 
                              
                  
      
      
         
            III. MELLÉKLET
            Az élő tenyésztett víziállatoktól eltérő, tenyésztett víziállatoktól származó állati eredetű termékekre vonatkozó állategészségügyi bizonyítványban vagy bejelentésben feltüntetendő információk
            
               1.   
               Az élő tenyésztett víziállatoktól eltérő, tenyésztett víziállatoktól származó állati eredetű termékekre vonatkozó állategészségügyi bizonyítványnak vagy bejelentésnek legalább a következő információkat kell tartalmaznia:
               
                           a)
                        
                        
                           a feladó és a címzett neve és címe;
                        
                     
                           b)
                        
                        
                           a származási létesítmény vagy hely neve és címe, valamint
                           
                                       i.
                                    
                                    
                                       amennyiben a származási létesítmény engedélyezett létesítmény, annak az egyedi engedélyszáma; vagy
                                    
                                 
                                       ii.
                                    
                                    
                                       amennyiben a származási létesítmény nyilvántartásba vett létesítmény, annak az egyedi nyilvántartási száma;
                                    
                                 
                     
                           c)
                        
                        
                           a rendeltetési létesítmény vagy hely neve és címe, valamint
                           
                                       i.
                                    
                                    
                                       amennyiben a rendeltetési létesítmény engedélyezett létesítmény, annak az egyedi engedélyszáma; vagy
                                    
                                 
                                       ii.
                                    
                                    
                                       amennyiben a rendeltetési létesítmény nyilvántartásba vett létesítmény, annak az egyedi nyilvántartási száma;
                                    
                                 
                     
                           d)
                        
                        
                           azon tenyésztett víziállatok fajainak tudományos neve, amelyekből az állati eredetű termékek származnak, valamint adott esetben az állati eredetű termékek száma, volumene vagy tömege;
                        
                     
                           e)
                        
                        
                           az állategészségügyi bizonyítvány kiállításának dátuma, időpontja és helye, érvényességi ideje, a hatósági állatorvos neve, beosztása és aláírása, valamint a szállítmány származási helye szerinti illetékes hatóság bélyegzője.
                        
                     
            
               2.   
               Az élő tenyésztett víziállatoktól eltérő, tenyésztett víziállatoktól származó állati eredetű termékek mozgatására vonatkozó állategészségügyi bizonyítványban vagy bejelentésben részletesen ismertetni kell a termékek felhasználási céljának részleteit, és konkrétan meg kell adni a következő célok egyikét:
               
                           a)
                        
                        
                           közvetlen emberi fogyasztás;
                        
                     
                           b)
                        
                        
                           járványvédelmi intézkedést végrehajtó akvakultúrás élelmiszeripari létesítményben történő feldolgozás;
                        
                     
                           c)
                        
                        
                           egyéb (részletezze).
                        
                     
            
               3.   
               
                  A korlátozás alatt álló körzetből elszállítandó, élő tenyésztett víziállatoktól eltérő, tenyésztett víziállatoktól származó állati eredetű termékekre vonatkozó állategészségügyi bizonyítványnak a következő igazolást kell tartalmaznia:
               
            
            „[illessze be a korlátozás alá vont származási körzet nevét]-ban/-ben a(z) [illessze be az érintett betegség nevét] elleni járványvédelmi intézkedésekre vonatkozó [xxx, beleértve a vonatkozó jogi aktus nevét és közzétételének időpontját] engedélyben meghatározott feltételeknek megfelelő állati eredetű termékek”